ગ્રામજનોની રજૂઆતોને ધ્યાને લઈ મુખ્યમંત્રીએ સુરત કલેક્ટરને ટેલિફોનિક સૂચના આપીને જમીન એલોટમેન્ટ નહીં કરવા જણાવ્યું હતું. અન્ય વૈકલ્પિક જગ્યા પસંદ કરવા ફરમાન કર્યું હતું. તેમ છતાં હજુ હિલચાલ જારી છે. જેથી ગામવાસીઓમાં રોષ ફેલાયો છે. આજે ભાંડુત ગામે વિરોધ સભા યોજાઈ હતી. જેમાં સ્થાનિક રહીશો,ગુજરાત ખેડૂત સમાજ આગેવાનો અને સરપંચો હાજર રહ્યા હતા. ગામવાસીઓનો આરોપ છે કે, સરકાર ખજોદમાં ડ્રીમ સિટીના કારણે ડિસ્પોઝલ સાઇટ હટાવી ભાંડુતમાં લાવવા માગે છે. એટલું જ નહીં માનીતા બિલ્ડરોને ફાયદો કરાવવા માંગે છે. સરકારની આ નીતિથી કાંઠાના લોકોનું સ્વાસ્થ્ય જોખમાશે, તેવું કાંઠા વિસ્તારના લોકોનું માનવું છે.